Diari Oficial de la Generalitat Valenciana


Sumari del DOGV 5098, del 22-09-2005 (2005/10721)

ACORD de la Comissió Territorial d'Urbanisme de València, de 7 de juliol de 2005, relatiu a la modificació puntual de les normes subsidiàries relatives al Pla parcial el Bosc del terme municipal de Chiva.
------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5098

Data del DOGV
:   22-09-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/10216


Data del document
:   07-07-2005

Organisme emissor
:   Conselleria de Territori i Habitatge

Tipus de document
:   Acord

Descriptors 

:   * Chiva
    * pla d'urbanisme

ACORD de la Comissió Territorial d'Urbanisme de València, de 7 de juliol de 2005, relatiu a la modificació puntual de les normes subsidiàries relatives al Pla parcial el Bosc del terme municipal de Chiva. [2005/X10256]
  
En relació amb l'expedient remés per l'Ajuntament de Chiva referit a la modificació puntual de les normes subsidiàries relatives al Pla parcial el Bosc d'aquest municipi, aprovades definitivament el 27 de setembre de 1983, s'informa dels següents
  
Antecedents de fet
  
Primer. La secretària general de l'Ajuntament de Chiva certifica que l'expedient de modificació puntual de les normes subsidiàries del Pla parcial el Bosc d'aquest municipi, ha sigut sotmés a informació pública, es va publicar l'anunci en el DOGV núm. 4823 de 19 d'agost de 2004 i en el diari Levante de 31 de juliol de 2004, i no es van presentar al·legacions a l'expedient.
  
L'aprovació provisional de l'instrument referenciat es va acordar en sessió plenària celebrada el dia 23 de juny de 2004 .
  
Segon. El projecte consta d'un document de memòria relatiu a la justificació de la modificació, com també dels plànols d'informació i ordenació. Aquesta documentació l'ha firmada el tècnic redactor arquitecte.
  
Tercer. L'objecte de la modificació puntual consisteix en el següent:
  
L'obertura del vial que travessa la parcel·la W-A fins a connectar amb la ronda perimetral, amb la qual cosa es resoldria el problema d'accés i evacuació dels nous residents de la zona objecte d'aquesta modificació que és confrontant al camp de golf, i s'obtindrien dos vials d'evacuació: un ja previst actualment però no executat i, l'altre, que travessa la parcel·la actual.
  
La modificació de la parcel·lació actualment existent a la parcel·la W-A crea quatre noves parcel·les, regularitza la situació parcel·lària actualment prevista i no s'adequa a la realitat física existent. La dita parcel·lació sorgeix com a conseqüència del nou traçat del vial, de manera que s'ubiquen al nord i al sud d'aquest englobant dues parcel·les a les edificacions consolidades i, les altres dos a la superfície restant.
  
Quart. El municipi de Chiva compta, com a instrument de planejament, amb el document de normes subsidiàries, aprovat definitivament el 27 de setembre de 1983.
  
Cinqué. La Comissió Informativa de la Comissió Territorial d'Urbanisme de València, en sessió celebrada el 30 de juny de 2005, va emetre un informe relatiu al projecte que ens ocupa, complint així el que ha preceptuat l'art. 23 del Decret 201/2003, de 3 d'octubre, del Govern Valencià, pel qual s'aprova el Reglament dels òrgans urbanístics de la Generalitat Valenciana.
  
Fonaments de dret
  
Primer. En l'expedient cal realitzar les consideracions següents:
  
1. La documentació està completa, a l'efecte del compliment del que ha preceptuat l'article 27 de la Llei 6/1994, de 15 de novembre, de la Generalitat Valenciana, reguladora de l'activitat urbanística (en endavant, LRAU).
  
2. D'acord amb la memòria aportada, la justificació de la modificació puntual es dóna amb la finalitat de resoldre el problema d'accés i evacuació dels nous residents de la zona objecte d'aquesta modificació que és confrontant al camp de golf, s'obtenen dos vials d'evacuació i regularitza la situació parcel·lària actualment prevista que no s'adequa a la realitat física existent.
  
3. La modificació puntual no suposa canvi en la classificació del sòl, ni augment de l'aprofitament lucratiu privat d'algun terreny, ni disminueix les zones verdes o espais lliures previstos en el pla que es modifica. La modificació puntual tampoc legalitza actuacions urbanístiques irregulars. Al contrari, en aquesta modificació s'augmenta la superfície dedicada a sòl de dotació pública.
  
4. La Comissió Territorial d'Urbanisme, a proposta del director general de Planificació i Ordenació Territorial és l'òrgan competent per a resoldre sobre l'aprovació definitiva dels plans generals - i de les seues modificacions - de municipis de menys de 50.000 habitants, de conformitat amb el que disposa l'art. 39, per remissió de l'article 55.1 de la Llei reguladora de l'activitat urbanística, en relació amb l'art. 10.a) del Reglament dels òrgans urbanístics de la Generalitat Valenciana, aprovat per Decret 201/2003, de 3 d'octubre, del Consell de la Generalitat.
  
A la vista de tot el que antecedeix, la Comissió Territorial d'Urbanisme, en la sessió del 7 de juliol de 2005 acorda: aprovar definitivament la modificació puntual de les normes subsidiàries relatives al Pla parcial el Bosc del municipi de Chiva, on s'ha de tindre en compte que per al segellament dels projectes tècnics per part d'aquesta Conselleria, el promotor ha de presentar dues còpies d'aquests projectes visades pel col·legi oficial corresponent.
  
Contra el present acord, que no posa fi a la via administrativa, es pot interposar recurs d'alçada davant la secretària autonòmica de Territori i Medi Ambient, segons disposa l'article 74.3.c) de la Llei 5/1983, de 30 de desembre, de Govern Valencià i article 55 del títol IX del Decret 81/2003, de 27 de juny, del Consell de la Generalitat, que estableix l'estructura orgànica de les conselleries de l'administració de la Generalitat, en el termini d'un mes comptador a partir de l'endemà de la data de recepció de la present notificació.
  
Tot això sense perjudici que puga exercir qualsevol altre recurs o acció que s'estime oportú.
  
Fet que se certifica amb anterioritat a l'aprovació de l'acta corresponent i a reserva dels termes necessaris que es deriven d'aquesta, conforme ho autoritza l'article 27-5 de la Llei 30/92, de 26 de novembre, de règim jurídic de les administracions públiques i del procediment administratiu comú (LRJAP-PAC).
  
València, 7 de juliol de 2005.- El secretari de la Comissió Territorial d'Urbanisme: Álvaro Aleixandre Ortí.